CELEX: 62008CN0255
Language: et
Date: 2008-06-13 00:00:00
Title: Kohtuasi C-255/08: 13. juunil 2008 esitatud hagi — Euroopa Ühenduste Komisjon versus Madalmaade Kuningriik

30.8.2008   
            
            
               ET
            
            
               Euroopa Liidu Teataja
            
            
               C 223/26
            
         13. juunil 2008 esitatud hagi — Euroopa Ühenduste Komisjon versus Madalmaade Kuningriik
   (Kohtuasi C-255/08)
   (2008/C 223/40)
   Kohtumenetluse keel: hollandi
   Pooled
   
      Hageja: Euroopa Ühenduste Komisjon (esindajad: M. van Beek ja J.-B. Laignelot)
   
      Kostja: Madalmaade Kuningriik
   Hageja nõuded
   
               —
            
            
               Tuvastada, et kuna Madalmaade Kuningriik ei ole vastu võtnud vajalikke õigus- ja haldusnorme nõukogu 27. juuni 1985. aasta direktiivi 85/337/EMÜ (1) teatavate riiklike ja eraprojektide keskkonnamõju hindamise kohta, mida on muudetud direktiividega 97/11/EÜ (2) ja 2003/35 (3), artikli 4 lõigete 2 ja 3 koosmõjus II ja III lisaga, täitmiseks, siis on Madalamaade Kuningriik rikkunud selles direktiivist tulenevaid kohustusi;
            
         
               —
            
            
               mõista kohtukulud välja Madalmaade Kuningriigilt.
            
         Väited ja peamised argumendid
   
               1.
            
            
               Vastavalt EÜ artikli 249 lõikele 3 on direktiiv saavutatava tulemuse seisukohalt siduv iga liikmesriigi suhtes, kellele see on adresseeritud, kuid jätab vormi ja meetodite valiku selle riigi ametiasutustele.
            
         
               2.
            
            
               Seega peavad liikmesriigid võtma vajalikud meetmed direktiivi ülevõtmiseks siseriiklikusse õiguskorda ettenähtud tähtaja jooksul ja teavitama nendest meetmetest viivitamatult komisjoni.
            
         
               3.
            
            
               Käesoleval juhul sätestab direktiivi 97/11/EÜ artikli 3 lõige 1, et liikmesriigid jõustavad käesoleva direktiivi täitmiseks vajalikud õigus- ja haldusnormid hiljemalt 14. märtsiks 1999 ja teatavad sellest viivitamata komisjonile. Madalmaade Kuningriik ei ole seda aga teinud.
            
         
               4.
            
            
               Eeltoodust võib järeldada, et Madalmaade Kuningriik ei ole seni võtnud vajalikke meetmeid direktiivi 85/337, mida on muudetud direktiividega 97/11/EÜ ja 2003/35, artikli 4 lõigete 2 ja 3 koosmõjus II ja III lisaga, korrakohaseks ülevõtmiseks, kuna direktiivi III lisas toodud kriteeriume ei ole kohaldatud kõigile direktiivi II lisas nimetatud projektidele.
            
         
      (1)  EÜT L 175, lk 40; ELT eriväljaanne 15/01, lk 248.
   
      (2)  EÜT L 73, lk 5; ELT eriväljaanne 15/03, lk 151.
   
      (3)  ELT L 156, lk 17; ELT eriväljaanne 15/07, lk 466.